C 157/10
SK
Úradný vestník Európskej únie
3.5.2023
42. naliehavo vyzýva budúce španielske predsedníctvo Rady EÚ, aby zorganizovalo diskusiu na vysokej úrovni o podpore potrebnej na včasné plnenie cieľov udržateľného rozvoja na úrovni EÚ.
Táto diskusia by mala prebiehať na ministerskej úrovni v Rade pre všeobecné záležitosti a mala by vyslať jasný signál Európskej komisii o význame týchto cieľov; Výzvy a ďalší postup
43. zdôrazňuje, že ciele OSN v oblasti udržateľného rozvoja treba lepšie prepojiť s národnými plánmi obnovy a odolnosti, keďže pre 47 % miest a regiónov je financovanie hlavnou prekážkou brániacou plneniu týchto cieľov (7), pričom členské štáty majú naďalej k dispozícii 225 miliárd EUR z Mechanizmu na podporu obnovy a odolnosti; 44. nabáda tiež všetky úrovne verejnej správy, aby ciele udržateľného rozvoja začlenili do svojho rozpočtu a finančných nástrojov so zámerom odstrániť túto medzeru vo financovaní; 45. zdôrazňuje význam podpory EÚ pri rozvoji činností v oblasti odbornej prípravy a budovania kapacít, keďže kapacita z hľadiska zručností aj zamestnancov predstavuje výzvu pre 44 % miest a regiónov (8); 46. vyzýva malé a stredné podniky, aby vypracovali a vykonávali interné stratégie udržateľnosti, keďže len 24 % z nich má v súčasnosti konkrétne plány na zníženie svojej uhlíkovej stopy (9).
Zdôrazňuje potrebu podporovať ich v tomto procese a zintenzívniť príslušné opatrenia na európskej, národnej, regionálnej a miestnej úrovni; 47. požaduje lepšiu a štruktúrovanejšiu koordináciu medzi úrovňami verejnej správy, pričom EÚ pôjde príkladom, a to aj prostredníctvom inkluzívnejšieho riadenia európskeho semestra a štruktúrovaného dialógu so zainteresovanými stranami o cieľoch udržateľného rozvoja; 48. žiada, aby inštitúcie EÚ zohrávali výraznejšiu vedúcu úlohu pri komunikácii o cieľoch udržateľného rozvoja.
Nie všetky zainteresované strany poznajú rámec a uprednostňovanie týchto cieľov udržateľného rozvoja na úrovni EÚ a členských štátov by mohlo pomôcť posilniť politické odhodlanie na všetkých úrovniach a ďalej zvyšovať informovanosť o týchto cieľoch v teréne; 49. odporúča, aby sa ciele OSN v oblasti udržateľného rozvoja využívali na základe odporúčaní OECD so zámerom uprednostniť vykonávanie Európskeho piliera sociálnych práv, posilnenie sociálnych a komunitných služieb pre sociálne znevýhodnené skupiny a stimulovať dekarbonizáciu budov.
Ďalej odporúča rozšíriť udržateľnú infraštruktúru pre cyklistov, chodcov a elektrické vozidlá a zvýšiť účasť zainteresovaných strán na lokalizácii cieľov udržateľného rozvoja v záujme obnovy; 50. sa domnieva, že okrem zelenej taxonómie ako príspevku k vykonávaniu Zelenej dohody by Komisia mala urýchlene predložiť návrh na zavedenie sociálnej taxonómie.
Bez sociálnej taxonómie chýbajú investorom a podnikom jasné usmernenia o tom, čo sa má chápať ako „sociálne oprávnené“.
To sťažuje financovanie sociálne motivovaných činností napríklad v oblasti zdravotnej starostlivosti, sociálneho bývania a sociálnych služieb; 51. navrhuje, aby inštitúcie EÚ a členské štáty podporovali a financovali spustenie iniciatív v oblasti odbornej prípravy a vzdelávania so zámerom podporiť budovanie kapacít vo verejných subjektoch a súkromných organizáciách pri navrhovaní a vykonávaní správ o cieľoch OSN v oblasti udržateľného rozvoja a strategických plánov; 52. zdôrazňuje, že vzdelávanie je bez ohľadu na finančné možnosti základným právom a ďalej navrhuje, aby úrovne verejnej správy zodpovedné za poskytovanie vzdelávania mohli do učebných plánov zaviesť koncepcie udržateľného rozvoja, od materskej školy po univerzitnú úroveň; 53. navrhuje spustiť medziinštitucionálnu komunikačnú kampaň EÚ, ktorá bude plnenie cieľov udržateľného rozvoja jasne prepájať so zlepšením kvality života občanov vo všetkých regiónoch;
(7) (8) (9)
OECD (2022) The Sustainable Development Goals as a framework for COVID-19 recovery in cities and regions, OECD Regional Development Papers, č. 26, OECD Publishing, Paríž.
OECD (2022) The Sustainable Development Goals as a framework for COVID-19 recovery in cities and regions, OECD Regional Development Papers, č. 26, OECD Publishing, Paríž.
Európska komisia, 2022: Eurobarometer: EU SMEs working towards sustainability: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.